競技場射擊遊戲早喺1980年代後半橛嗰陣經已存在，第一身定第三身都得，特點係俾玩家喺一個密封嘅環境入面對局。競技場射擊遊戲嘅遊戲世界通常都唔會好大，一場對局頂櫳得10個玩家左右，好多時仲係少過10個，而且會有某啲遊戲機制，俾玩家用行同跑以外嘅方法嚟移動，整體嚟講令成隻遊戲嘅節奏快，要求玩家反應要夠快之餘又要曉運用戰術。